# Indstil arbejdsfordelingsstrukturen

Arbejdsfordelingsstrukturen indfører nummerering af alle opgaver i projektet, ifølge opgavestrukturen. Opgaverne nummereres på en måde som svarer til projektets struktur. Arbejdsfordelingsstrukturen defineres som en træstruktur.

Arbejdsfordelingsstrukturen Arbejdsfordelingsstrukturen

Du kan indstille måden du ønsker at arbejdsfordelingsstrukturen skal se ud i dit projekt. Du kan bruge Værktøjer Definér arbejdsfordelingsmønster... for at gøre dette. Det viser dialogen for definition af arbejdsfordelingsstruktur.

## Dialogen for definition af arbejdsfordelingsstruktur

Dialogen for definition af arbejdsfordelingsstruktur Dialogen for definition af arbejdsfordelingsstruktur

Kode

- Standard er Nummer men du kan indstille arbejdsfordelingsstrukturens kode til romerske tal eller bogstaver, enten små eller store.

Adskiller

- Standardadskilleren er en prik, og kan stilles til hvad som helst du vil. Adskilleren definerer måden som træet ser ud. På skærmaftrykket ovenfor er adskilleren en prik.

I stedet for at have samme kode på alle niveauer (for eksempel 3.2.1) kan du definere en anderledes kode for hvert niveau. For at gøre dette kan du markere Brug niveauer, og derefter definere kode og adskillere for hvert niveau.

Hvis du for eksempel ønsker at træet skal være 1:II-B, indstiller du niveau 0 til Nummer og adskilleren til :, niveau 1 skal være store romerske tal og adskilleren - og niveau 2 skal være store bogstaver.

Dette illustreres af næste skærmaftryk.

Definition af arbejdsfordelingsniveauer Definition af arbejdsfordelingsniveauer

Vælg niveaunummer i feltet ved siden af Tilføj niveau og klik på knappen Tilføj niveau for at angive et nyt niveau. Vælg derefter niveauets kode og adskillere.

Tilføj et niveau Tilføj et niveau

For at fjerne et niveau, markeres niveaunummeret i listens første søjle og der klikkes på det. Niveauets række markeres og niveaunummeret ændres til fede typer. Klik derefter på knappen Fjern. På skærmaftrykket vises dette med niveau 2.

Fjern et niveau Fjern et niveau

## Generér WBS-kode

Arbejdsfordelingskoden genereres automatisk. Vælg blot Opret arbejdsfordelingskode i menuen Værktøjer for at oprette arbejdsfordelingskoden for projektet.

Efter du har ændret definitionen af arbejdsfordelingsstrukturen skal du oprette en ny arbejdsfordelingsstruktur.