# Dokumendi struktuur

Vahel, näiteks mõnda keerukamat dokumenti redigeerides, võib tulla kasuks vaadata, kuidas dokument üldse on üles ehitatud.

Sellise organisatsioonilise vaate korral on võimalik kiiresti liikuda teatud tekstiraamile, valida mõne pildiraami, muuta raami omadusi, raame kustutada või lihtsalt saada ülevaate, milline dokument välja näeb.

## Dokumendi struktuuri ala näitamine ja peitmine

Et lihtsate dokumentide puhul ei ole dokumendi struktuuri alas esitatud infol suuremat mõtet, pakub &kword; võimaluse vastavalt vajadusele dokumendi struktuur nähtavale tuua või peita.

Dokumendi struktuuri ala näitamiseks või peitmiseks vali menüükäsk Vaade Näita dokumendi struktuuri . Kui sa ei soovi enam dokumendi struktuuri näha, vali menüükäsk Vaade Peida dokumendi struktuur .

Dokumendi struktuuri ala saab fokuseerida kiirklahviga &Alt;1. Dokumendipaneeli saab fokuseerida kiirklahviga &Alt;2.

## Dokumendi struktuuri ala kasutamine

Selgitame seda dokumendi struktuuri näidisakna varal.

Nagu näha, esineb seal viis raamidegrupi kategooriat (Tekstiraamid/raamide grupid, Pildid, Tabelid, Valemiraamid, Põimitud objektid).

Tekstiraamid/raamide grupid

- Selles kategoorias leidub nimekiri kõigist teksti sisaldavatest raamide gruppidest. Iga raamide grupi all on loetletud üksikud raamid. Iga raami all on loetletud selle lõigud.

Pildid

- Selles kategoorias leidub nimekiri kõigist raamidest, mis sisaldavad pilte, ning kataloog, millest pildid on avatud.

Tabelid

- Selles kategoorias leidub nimekiri kõigist raamidest, kus esineb tabeleid. Pane tähele, et tabelid käituvad üsna raamigrupi moodi. Tabeli iga lahter on raam ja iga raam võib sisaldada mitmeid lõike.

Valemiraamid

- Selles kategoorias leidub nimekiri kõigist raamidest, kus esineb valemeid.

Põimitud objektid

- Selles kategoorias leiduvad tähestikulises järjekorras kõik raamid, mis sisaldavad andmeid muudest &koffice;'i rakendustest.

Vajaliku kategooria võib valida hiirega või siis tuua esmalt fookusse dokumendi struktuuri ala (kiirklahviga &Alt;1) ning seejärel üles ja alla osutavate nooleklahvidega nimekirjas vajalik element valida. Topeltklõps kategoorial avab või suleb kategooria, sama tulemuse annab paremale või vasakule osutava nooleklahvi vajutamine.

Sõltuvalt dokumendi ülesehitusest ei pruugi parajasti kõik kategooriad dokumendi struktuuri alas näha ehk kasutusel olla. Kategooria ilmub nähtavale ainult siis, kui selles kategoorias esineb vähemalt üks raam.

## Tekstiraami, raamigrupi või lõigu redigeerimine dokumendi struktuuri alas

Tekstiraami, raamigrupi või lõigu redigeerimiseks klõpsa elemendi nimetusel &HPN;ga või vali element ja vajuta klahvi Menu. Ilmub menüü, kust vali Muuda teksti.

## Tekstiraami, raamigrupi või lõigu kõnelemine dokumendi struktuuri alas

Kui KTTS on sinu süsteemi paigaldatud, võid lasta arvutil endale dokumente ette kõnelda. Tekstiraami, raamigrupi või lõigu kõnelemiseks klõpsa elemendi nimetusel &HPN;ga või vali element ja vajuta klahvi Menu. Ilmub menüü, kust vali Kõnele teksti.

Käsku Kõnele teksti ei saa kasutada, kui KTTS pole süsteemi paigaldatud.

Kui KTTS ei suuda teksti kõnelda või kõneleb seda vales keeles, kontrolli, et KTSS seadistustes oleks Kõneleja seadistatud kõnelema õiges keeles. Täpsemalt räägib sellest KTTS käsiraamat. Samuti kontrolli, et &kword;i seadistustes oleks määratud korrektne üldine keel.

## Hüppamine raamile, raamigrupile või lõigule dokumendi struktuuri alas

Raami, raamigrupi või lõigu kuvamiseks dokumendipaneelis klõpsa raami elemendi nimetusel &HPN;ga või vali element ja vajuta klahvi Menu. Ilmub menüü, kust vali Näita.

## Raami või raamigrupi kustutamine dokumendi struktuuri alas

Raami või raamigrupi kustutamiseks klõpsa raami tiitlil &HPN;ga või vali raam ja vajuta klahvi Menu. Ilmub menüü, kust vali Kustuta raam.

## Raami või lõigu omaduste muutmine dokumendi struktuuri alas

Raami või lõigu omaduste muutmiseks klõpsa raami tiitlil &HPNga; või vali element ja vajuta klahvi Menu. Ilmub menüü, kust vali Omadused.