# Andmete sisestamine vormide abil

Andmete sisestamine ja redigeerimine on tavaliselt andmebaasirakenduse kasutaja ülesanne. Andmebaasi looja peaks aga kontrollima vormi andmekirjete korrektsust ning vaatama, kas vorm toimib nii nagu vaja.

Vormi testimiseks lülitu selle andmevaatele. Näidatakse üht andmebaasirida (kirjet), tekstikursor paikneb esimeses andmeväljas. Väljade vahel saab liikuda &HVNga; või klahvidega Tab ja Shift Tab. Redigeerimise ajal on kirje navigaatori juures näha pliiatsisümbol. Pärast rea (kirje) andmete sisestamist vajuta klahve Shift Enter või klõpsa tööriistaribal nuppu OK, mis salvestab aktiivsesse ritta tehtud muudatused. Klõps tööriistariba nupule Loobu tühistab aktiivsesse ritta tehtud muudatused ning taastab andmeväljade sisu. Kirje navigaatori nupuga saab liikuda uude ritta. Kõik navigaatori funktsioonid on samasugused nagu andmetabelivaates.