# Tabelid

&kword; suudab luua tabeleid ja esitada andmeid tabelite kujul.

Tabel võib sisaldada kuni 128 rida ja kuni 128 veergu, sealjuures võib tekst olla erinevates lahtrites olla erinevalt keskele või ühtlaselt joondatud. Ülejäänud tekst võib kulgeda ümber tabeli ning tabeli lahtrite suurus muutub automaatselt (kui nii on määratud) vastavalt sellele, kas andmed mahuvad lahtrisse või mitte.

&kword;is saab tabeleid kasutada vaid andmete näitamiseks, mingeid tehteid teha ei ole võimalik.

Kui sul aga peaks tekkima vajadus päris arvutustabeli järele, siis on võimalik dokumenti põimida &kspread;i tabel.

Käesolevas osas käsitleme ainult &kword;is loodud tabelite vormindamist.

## Uue tabeli lisamine

Tabelit saab &kword;is luua kolmel viisil:

- Valides menüükäsu Lisamine Tabel...

- Kiirklahviga F5

- või klõpsuga tööriistariba nupul .

See avab dialoogi, millel on kaks kaarti: Geomeetria ja Mallid.

Dialoog on jagatud kaheks pooleks.

Dialoogi parempoolne osa võimaldab vaadata, milline siin määratav tabel välja hakkab nägema. Selles aknas vahetult tabeli välimust muuta ei saa.

Dialoogi vasakpoolne osa sisaldab kaht liitkasti.

Kerimiskast Ridade arv võimaldab määrata tabeli ridade arvu, mis peab jääma 1 ja 128 vahele.

Kerimiskast Veergude arv võimaldab määrata tabeli veergude arvu, mis peab jääma 1 ja 128 vahele.

Neid valikuid muutes muutub vastavalt ka kujutis eelvaatluse kastis.

Kui klõpsata kaardil Mallid, on võimalik kasutada mõningaid eelnevalt määratud tabelimalle oma tabeli loomiseks. Rohkem infot selle kohta leiab osast Mallide kasutamine.

Tabeli lisamiseks klõpsa nupule OK.

Kui sa tabelit lisada ei soovi ja tahad naasta dokumendi redigeerimise juurde, klõpsa nupule Loobu.

## Liikumine tabeli lahtrites

Tabeli lahtrites saab liikuda hiire (klõpsates lahtris, mida soovid redigeerida) või klaviatuuri abil (kasutades noolenuppe liikumaks korraga ühe lahtri võrra üles, alla, vasakule või paremale).

## Tabeli kustutamine

Tabeli kustutamiseks &kword;is:

Vii hiirekursor suvalise lahtri raamile tabelis, mida soovid kustutada, ja klõpsa &HVN;ga.

Kontrolli, et tegemist on ikka tabeliga, millest soovid lahti saada, sest &kword; ei küsi selle jaoks sinu käest kinnitust.

Vali menüükäsk Tabel Kustuta tabel

Tabel kustutatakse kohe.

## Rea lisamine tabelisse

Rida on võimalik lisada tabelis suvalisse kohta.

Rea lisamiseks tabelisse vii hiirekursor selle lahtri servale, kuhu soovid rea lisada. Seejärel vali kas menüükäsk Tabel Rida Lisa rida... või klõpsa tööriistariba nupul .

See avab dialoogi.

Kerimiskastis Rida saab valida tabeli suvalise rea. Võimalik on valida ainult nii paljude numbrite seast, kui palju on tabelis ridu.

Vali rida, mida soovid kasutada nii-öelda baasreana.

Seejärel vali lisamiseks kas Enne või Pärast vastavalt sellele, kuidas parajasti vaja on.

Klõps nupule OK lisab rea, klõps nupule Loobu jätab selle lisamata.

## Veeru lisamine tabelisse

Veeru lisamiseks tabelisse vii hiirekursor selle lahtri servale, kuhu soovid veeru lisada. Vali seejärel kas menüükäsk Tabel Veerg Lisa veerg... või klõpsa tööriistariba nupule .

See avab dialoogi.

Kerimiskastis Veerg saab valida suvalise tabelis esineva veeru. Siinsed numbrid kajastavad veergude arvu tabelis.

Vali veerg, mida kasutada nii-öelda baasveeruna.

Seejärel vali lisamiseks kas Enne või Pärast vastavalt sellele, kuidas parajasti vaja on.

Klõps nupule OK lisab veeru, klõps nupule Loobu jätab selle lisamata.

## Rea kustutamine tabelist

Rea kustutamiseks tabelist:

Klõpsa &HVN;ga mis tahes lahtril reas, mida soovid kustutada, ja seejärel:

- vali menüükäsk Tabel Rida Kustuta valitud read...

- või klõpsa tööriistariba nupule .

See avab dialoogi, mis kontrollib, et oleksid ikka valinud kustutamiseks õige(d) rea(d).

Kontrolli enne jätkamist, et oled tõesti valinud rea(d), mida soovid kustutada.

&kword; kustutab valitud reas/ridades ka kõik seal olnud andmed.

Klõpsa rea/ridade kustutamiseks nupule Kustuta. Kui sa ei soovi neid aga kustutada, klõpsa nupule Loobu.

## Veeru kustutamine tabelist

Veeru kustutamiseks tabelist:

Klõpsa &HVN;ga mis tahes lahtril veerus, mida soovid kustutada, ja seejärel:

- vali menüükäsk Tabel Veerg Kustuta valitud veerud...

- või klõpsa tööriistariba nupule .

See avab dialoogi, mis tunneb huvi, kas sa ikka tõesti soovid just valitud veergu/veerge kustutada.

Kontrolli enne jätkamist, et oled ikka valinud õige veeru(d).

&kword; kusutab koos veeru/veergudega ka kõik seal olnud andmed.

Klõps nupule Kustuta kustutab veeru(d), klõps nupule Loobu jätab need kustutamata.

## Veeru laiuse muutmine

Tabeli loomisel on kõik selle veerud võrdse laiusega. Konkreetse veeru laiust saab muuta nii hiirega kui klaviatuuri abil.

### Hiire kasutamine

Esmalt vali mingi lahter veerus, mida soovid muuta, hoides all klahvi &Ctrl; ja klõpsates &HVN;ga.

Lahtrit ümbritseb nüüd kaheksa värvilist kastikest. Vii hiirekursor lahtri paremal serval keskel asuvale kastikesele. Kursor võtab kahesuunalise noole kuju. Klõpsa ja nuppu all hoides lohista parem serv vajaliku laiuseni. Pärast seda, kui &HVN; on sinu sõrme survest vabanenud, võtab kogu veerg määratud laiuse.

### Dialoogi kasutamine

Esmalt vali mõni lahter veerus, mida soovid muuta, hoides all klahvi &Ctrl; ja klõpsates &HVN;ga.

Veeru laiuse muutmiseks võib tabelis valida suvalise lahtri. Kui valid lahtri veerus, mida soovid muuta, korrigeerib rakendus automaatselt ka sama veeru teiste lahtrite laiust.

Vali menüükäsk Tabel Veerg Muuda veeru suurust...

Ilmub dialoog. Kerimiskastis Veerg saad valida, millise veeru suurust muuta. Tekstikastis Laius saad määrata veeru sobiva laiuse.

Klõpsa nupule OK, kui soovid tehtud muudatusi jäädavalt rakendada, või nupule Loobu, kui otsustad ikkagi kõik vanaviisi jätta.

## Lahtrite ühendamine tabelis

Tabel koosneb normaalselt ridadest ja veergudest, kus kogu tabelit täidavad võrdse suurusega lahtrid.

Vahel võib aga tekkida vajadus asetada tekst tabeli mitmesse lahtrisse. Eriti võib see vajadus end tunda anda pealkirjade puhul.

&kword; võimaldab sellist vajadust rahudalda kaht või enamat tabeli kõrvutist lahtrit ühendades.

Siin on näide tabeli keskel ühendatud kolmest lahtrist.

Lahtreid võib ühendada nii vertikaalselt kui horisontaalselt.

Mitme lahtri ühendamiseks tuleb need esmalt valida. Lahtrite valimiseks klõpsa &HVN;ga ühe lahtri serval. Nüüd hoia all klahvi &Ctrl; ja klõpsa &HVN;ga järgmisel lahtril. Jätka sellist klõpsamist seni, kuni oled valinud kõik lahtrid, mida soovid ühendada.

Kui soovid näiteks ühendada mitu järjestikust lahtrit reas, saab seda teha kahe kiire toiminguga:

Esmalt vajuta alla klahv &Ctrl; ja klõpsa esimesel või viimasel lahtril.

Seejärel hoia all klahv &Shift; ja klõpsa vastavalt sellele, kas esimene klõps valis esimese või viimase lahtri, viimasel või esimesel lahtril, mida soovid valida.

Nüüd valitakse ka kõik reas või veerus kahe lahtri vahele jäävad lahtrid.

Kui oled valinud kõik lahtrid, mida soovid ühendada, kasuta menüükäsku Tabel Lahter Ühenda lahtrid.

Lahtrid ühendataksegi kohe.

Mis tahes tekst ka kõige vasakpoolsemas lahtris ei asunud, täidab see nüüd ühendatud lahtrit. Teistes lahtrites olnud tekst aga kustutatakse.

## Lahtrite tükeldamine tabelis

Lisaks kahe või enama lahtri ühendamisele üheks on võimalik ka üht lahtrit tükeldada kaheks või enamaks lahtriks.

Kui leiad, et varem ühendatud lahtrid ei peaks enam mitte koos olema, võid nad taas eraldi lahtriteks tükeldada. Tükeldada võib aga ka selliseid lahtreid, mis ei olnudki varem ühendatud.

Lahtri tükeldamiseks vali lahter, mida soovid tükeldada, hoides all klahvi &Ctrl; ja klõpsates lahtril &HVNga;. Vali menüükäsk Tabel Lahter Tükelda lahter...

See avab dialoogi, mis võimaldab määrata olemasolevast ühest lahtrist loodavate ridade ja veergude arvu.

Kui oled vajaliku ridade ja veergude arvu kerimiskastides määranud, klõpsa lahtrite tükeldamiseks nupule OK. Kui aga mõtled ümber ega soovi lahtreid tükeldada, klõpsa nupule Loobu.

## Tabeli lõhkumine

Kui valid menüükäsu Tabel Lõhu tabel, muudab &kword; tabeli kõik lahtrid omaette raamideks. Neid eraldi raame on seejärel võimalik ükshaaval leheküljel suvalisse kohta liigutada.

## Lahtri kaitsmine tabelis

Tabeli iga lahtrit või ka kõiki korraga on võimalik kaitsta juhusliku muutmise või kustutamise eest.

Selleks vali lahter/lahtrid, mida soovid kaitsta, ja:

vali menüükäsk Tabel Lahter Lahtrite kaitse või hoia all klahvi &Ctrl;, klõpsa lahtris &HPNga; ning vali ilmuvast menüüst Lahter Lahtrite kaitse.

Seejärel ei ole enam võimalik muuta lahtri sisu või vormindust.

Kui soovid kaitse eemaldada, korda eespool toodud samme, ning lahtri kaitse võetakse maha.

## Tabeli vormindamine

Tabelites on terve hulk asju, mida saab vormindada.

Täpsemat infot tabeli teksti vormindamise kohta vaata osast Märkide vormindamine.

Täpsemat infot piirete vormindamiseks lahtrite raamide vahel vaata osast Piirded

Täpsemat infot lahtrite taustavärvi vormindamise kohta vaata osast Raami taust

Täpsemat infot veergude laiuse muutmise kohta vaata osast Veergude suuruse muutmine

&kword; pakub ka mitmeid abivahendeid, mis aitavad tabeli vormindamist kiirendada.

### Ridade ja veergude arvu muutmine tabelis

Eespool vaatlesime, kuidas lisada või kustutada veerge. &kword; pakub ka võimalust korraga muuta tabelis oluliselt ridade ja veergude arvu.

Vali menüükäsk Tabel Omadused... Ilmub dialoog.

Siin saab muuta tabeli ridade arvu kerimiskastis Ridade arv.

Kahandades dialoogis ridade arvu, kustutab &kword; alumise(d) rea(d), sealhulgas ka kõik neis leiduvad andmed.

Kontrolli, et neis ridades ei leiduks andmeid, mida soovid veel kasutada.

Dialoogis saab veergude arvu muuta kerimiskastisVeergude arv.

Kahandades dialoogis veergude arvu, kustutab &kword; parempoolse(d) veeru(d), sealhulgas ka kõik neis leiduvad andmed.

Kontrolli kindlasti, et neis veergudes ei oleks andmeid, mida sul veel vaja läheb.

Kui märkida ära kast Tabelile rakendatakse malli, rakendab &kword; tabelile uuesti malli pärast seda, kui oled lisanud või kustutanud mingi hulga ridu ja/või veerge.

Klõpsa nupule OK, kui soovid tehtud muudatusi jäädavalt rakendada, või nupule Loobu, kui otsustad ikkagi kõik vanaviisi jätta.

### Kogu veeru valimine vormindamiseks

Kui soovid valida vormindamiseks kogu veergu, vii hiirekursor tühjale alale vahetult soovitud veeru kohal. Kursor muutub noolest käekujuliseks. Kui klõpsad nüüd &HVN;ga, ongi kogu veerg valitud.

### Kogu rea valimine vormindamiseks

Kui soovid valida vormindamiseks kogu rida, vii hiirekursor tühjale alale vahetult soovitud reast vasakul. Kursor muutub noolest käekujuliseks. Kui klõpsad nüüd &HVN;ga, ongi kogu rida valitud.

### Mallide kasutamine kogu tabeli vormindamiseks

&kword; pakub malle mitmete sageli kasutatavate tabeli vormindamise võimalustega. Tabelimallid pakuvad tabelitele samasuguseid võimalusi nagu dokumendimallid tervikdokumentidele.

Vali menüükäsk Tabel Omadused... Ilmub dialoog. Klõpsa kaardil Mallid.

Dialoogi vasakpoolses osas on näha tabelimallide nimekiri.

Parempoolses osas on eelvaatluse aken, kus võib näha, milline tabel välja hakkab nägema, kui seda antud malli põhjal vormindatakse.

Eelvaatluse kasti all paikneb viis märkekasti.

Esimene rida

- See lülitab kõigi ülemise rea lahtrite vorminduse sisse ja välja.

Viimane rida

- See lülitab kõigi alumise rea lahtrite vorminduse sisse ja välja.

Põhiosa

- See lülitab kõigi tabeli põhiosa lahtrite vorminduse sisse ja välja. Tabeli põhiosa tähendab kõiki neid lahtreid, mida ei puuduta ülejäänud neli võimalust.

Esimene veerg

- See lülitab kõigi vasakpoolse veeru lahtrite vorminduse sisse ja välja.

Viimane veerg

- See lülitab kõigi parempoolse veeru lahtrite vorminduse sisse ja välja.

Kui märkida ära kast Tabelile rakendatakse malli, rakendab &kword; tabelile uuesti malli pärast seda, kui oled lisanud või kustutanud mingi hulga ridu ja/või veerge.

Klõpsa nupule OK, kui soovid tehtud muudatusi jäädavalt rakendada, või nupule Loobu, kui otsustad ikkagi kõik vanaviisi jätta.

## Tabelistiilide kasutamine

Tabelistiilid pakuvad kiiret võimalust vormindada tabeli lahtrid ühise vormindusega. Tabelistiile saab lisada või kustutada, samuti saab eelnevalt määratud stiile kohandada just oma vajadustele. Tabelistiil koosneb omavahel kokku pandud ja ühise nimega varustatud raamistiilist ja tekstistiilist.

### Lahtri vormindamine tabelistiiliga

Lahtri vormindamiseks eelnevalt määratud tabelistiiliga:

Vali lahter/lahtrid, mida soovid vormindada, hoides all klahvi &Ctrl; ja klõpsates lahtris &HVN;ga. Samuti on võimalik valida veerge ja ridu.

Vali menüükäsk Tabel Tabelistiil. Avanev alammenüü näitab kõiki olemasolevaid tabelistiile. Vali sealt meelepärane ning kõik valitud lahtrid vormindataksegi aega viitmata antud tabelistiili põhjal.

### Tabelistiili muutmine

Tabelistiili omaduste muutmiseks tuleb kasutada tabelistiili haldurit.

Vali menüükäsk Tabel Tabelistiilide haldur... Ilmub dialoog.

Kõik olemasolevad tabelistiilid on ära toodud vasakul asuvas nimekirjas. Parajasti valitud tabelistiil on esile tõstetud ning selle nimetus seisab tekstikastis Nimi (toodud näites on selleks Päis 1).

Vali tabelistiil, mida soovid muuta, klõpsates selle nimel vasakul asuvas tabelistiilide nimekirjas.

Sektsioonis Kohandamine saab liitkastis Raamistiil valida meelepärase raamistiili. Kui soovid raamistiili lisada või muuta, klõpsa nupule Muuda..., mis avab raamistiilide halduri, kus saab teha soovitud muutused.

Selle all asub liitkast Tekstistiil, kus saab valida antud tabelistiilile meele järgi oleva tekstistiili. Kui soovid tekstistiili lisada või muuta, klõpsa nupule Muuda.... See avab stiilihalduri, kus saab sooritada soovitud muutused.

Kui kõik muutused on tehtud, klõpsa nende salvestamiseks nupule OK. Kõik antud tabelistiiliga vormindatud tabelid ja nende osad uuendatakse automaatselt vastavalt tehtud muudatustele.

### Uue tabelistiili loomine

Uue tabelistiili loomiseks vali menüükäsk Tabel Tabelistiilide haldur... Ilmub dialoog.

Vali vasakul asuvas tabelistiilide nimekirjas stiil, mis kõige enam meenutab seda, mida kavatsed nüüd looma hakata. Valitud stiili kasutatakse uue tabelistiili mallina. Tabelistiili saab valida, kui klõpsata &HVN;ga selle nimel vasakul asuvas nimekirjas.

Klõpsa nupule Uus. &kword; loob uue tabelistiili, mis kujutab endast äsjavalitu koopiat.

Mõtle uuele tabelistiilile välja nimi ja kirjuta see tekstikasti Nimi.

Nüüd saab hakata muutma tabelistiili võimalusi, et luua just selline stiil, mis kõige paremini rahuldab sinu vajadusi. Täpsemalt vaata selle kohta osa Tabelistiili muutmine.

### Tabelistiili kustutamine

Tabelistiili kustutamiseks vali menüükäsk Tabel Tabelistiilide haldur... Ilmub dialoog.

Vali tabelistiil, mida soovid kustutada, klõpsates selle nimel vasakul asuvas tabelistiilide nimekirjas &HVN;ga.

Klõpsa nupule Kustuta.

&kword; ei luba kustutada tabelistiili Tavaline.

### Tabelistiilide järjekorra muutmine nimekirjas

Tabelistiilide järjekorra muutmiseks nimekirjas vali menüükäsk Tabel Tabelistiilide haldur... Ilmub dialoog.

Tabelistiilide järjekorra menüüs määrab ära nende järjekord dialoogi vasakpoolses osas asuvas nimekirjas.

Vali tabelistiil, mille positsiooni soovid muuta, klõpsates &HVN;ga selle nimel vasakul asuvas nimekirjas.

Nüüd klõpsa tabelistiilide nimekirja all asuvatel üles- ja allapoole osutavatel nooltel. Need liigutavad valitud tabelistiili nimekirjas vastavalt üles- või allapoole.

Kui oled järjestuse muutnud selliseks, nagu sulle meeldib, klõpsa nupule OK.

### Tabelistiili importimine mõnest muust &kword;i failist

Tabelistiili importimiseks mõnest muust &kword;i failist vali menüükäsk Tabel Tabelistiilide haldur... Ilmub dialoog.

Klõpsa nupule Impordi failist. Ilmub dialoog, mis võimaldab valida &kword;i faili. Selleks kasutatakse failidialoogi. Otsi vajalik fail ja klõpsa nupule OK.

Ilmub uus dialoog, mis toob ära kõik tabelistiilid, mida on võimalik importida.

Kui &kword; satub valitud failis mõne juba esineva tabelistiili nime peale, lisab ta tabelistiili nime lõppu numbri, mille alusel seda varasemast stiilist eristada.

Kui näiteks impordid mõnest muust &kword;i failist tabelistiili Tavaline, annab &kword; sellele nimeks Tavaline-1.

Vali kõik tabelistiilid, mida soovid importida. Seejärel klõpsa nupule OK.

Imporditud tabelistiilid ilmuvad nüüd stiilide nimekirja lõppu. Klõps nupule OK salvestab tabelistiilide praeguse seisu.